આ ઉપરોક્ત શોપીંગ સેન્ટરોની સામે વાહન પાર્કિંગને કારણે ઘણી વખત એસ.ટી.ની બસો, લકઝરી કે ટ્રકોને દસ-પંદર મિનીટથી પણ વધારે પોતાનું વાહન બ્રેક મારી રસ્તો ખુલ્લો ન થાય ત્યાં સુધી ઉભો રહેવોનો વારો આવે છે અને આના કારણે તેની પાછળ પણ ટ્રાફિક જામ થઈ જાય છે. આ રોડ ઉપર આવેલા શોપીંગ સેન્ટરના માલિકો અને દુકાનદારો પાલીતાણાની ખ્યાતનામ હસ્તીઓ કે રાજકીય ઓથ ધરાવવાના કારણે આ સાઈડ ઉપર ટ્રાફિક પોલીસ ઓછું ધ્યાન આપી રહી હોવાનું લોકોમાં ચર્ચાઈ છે. જો ટ્રાફિક પોલીસ ફક્ત આ એસ.ટી.રોડ પર જ કાયદાનું પાલન કરાવે તો તેમને ભાગે આવતા દંડની રકમ અને વાહન ડિટેઈનની કામગીરીનો ટાર્ગેટ આપોઆપ કોઈપણ મહેનત વગર પુરો થઈ જાય તેમ છે છતાં તે લોકો બીજે મહેનત કરી રહ્યા છે.